Diari Oficial de la Generalitat Valenciana


Sumari del DOGV 9086, del 18-05-2021 (2021/4368)

Aprovació definitiva del projecte d'expropiació per a taxació conjunta dels terrenys adherits el juliol de 2013 al conveni de cessió de sòl, derivat del Pla especial de Narengs.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   9086

Data del DOGV
:   18-05-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/4368


Data del document
:   23-04-2021

Organisme emissor
:   Ajuntament de la Llosa de Ranes

Tipus de document
:   Anunci

Descriptors 

:   * Llosa de Ranes, la
    * administració local
    * pla d'urbanisme

Aprovació definitiva del projecte d'expropiació per a taxació conjunta dels terrenys adherits el juliol de 2013 al conveni de cessió de sòl, derivat del Pla especial de Narengs. [2021/4368]  
L'Ajuntament ple, en sessió ordinària celebrada en data 25.03.2021, ha adoptat el següent acord:  
  
Primer  
Aprovar els informes tècnics i jurídics, emesos per l'enginyer tècnic agrícola, José Ramón Frasquet Gosp, l'arquitecte superior municipal, José M. Rupérez Castrillo, i per l'advocada urbanista, Lucia Arándiga Pérez, i assumir com a pròpies les seues conclusions pels arguments i exposicions que figuren en aquests, a l'efecte del que es disposa per l'article 88 de la Llei 39/2015, d'1 d'octubre, del procediment administratiu comú de les administracions públiques.  
  
Segon  
Desestimar íntegrament totes les al·legacions presentades en el sentit recollit en els informes tècnic-jurídic.  
  
Tercer  
Aprovar definitivament el projecte d'expropiació dels terrenys inclosos en el Pla especial Narengs, situats al sud-est de la població, en la partida denominada Narengs o Narencs, que, en el seu moment es van acollir al sistema preferent de cessió anticipada de terrenys formalitzat, el juliol de 2013, que comprenen conjuntament la superfície de 6.817,03 m², seguint el procediment d'expropiació forçosa per taxació conjunta.  
L'aprovació definitiva del projecte de taxació conjunta implica la declaració de la urgent ocupació dels béns i drets afectats pel projecte d'expropiació. El pagament o depòsit de l'import de la valoració establida produirà els efectes previstos en els números 6, 7 i 8 de l'article 52 de la Llei d'expropiació forçosa, sense perjudici que continue la tramitació, en el seu cas, del preu just.  
  
Quart  
Notificar als titulars de béns i drets, juntament amb l'aprovació del projecte de reparcel·lació, de manera individualitzada, els respectius informes tècnic-jurídics que donen resposta a les al·legacions presentades pels al·legants.  
  
Cinqué  
Facultar l'alcalde perquè, adquirida fermesa administrativa l'acord plenari d'aprovació definitiva del projecte d'expropiació, fixe dia i hora per a realitzar el pagament o depòsit, en cas de rebuig, de l'import íntegre de la valoració establida, i que produïsca els efectes previstos per la Llei d'expropiació forçosa. Tot això sense perjudici que les persones disconformes amb el preu just puguen impugnar-lo, a l'efecte de la determinació definitiva en via administrativa, davant del Jurat Provincial d'Expropiació Forçosa. En aquest cas, l'Administració donarà trasllat de l'expedient a aquest últim.  
  
Sisé  
Facultar l'alcalde perquè, una vegada realitzats els pagaments o depòsits corresponents al document d'expropiació, procedisca a realitzar les operacions registrals derivades d'aquest document.  
  
Seté  
Facultar l'alcalde perquè, si és el cas, esmene els errors de transcripció, mecanogràfics, així com tots aquells de caràcter no substancial en els quals es puga haver incorregut, a l'efecte de procedir a l'efectiva inscripció paral·lela dels dos expedients d'expropiació derivats del Pla especial de Narengs en el Registre de la Propietat.  
  
Huité  
Publicar aquest acord en el Diari Oficial de la Generalitat Valenciana, en el Butlletí Oficial de la Província i en el tauler d'anuncis de l'Ajuntament de la Llosa de Ranes.  
  
Així com, notificar als titulars de drets i càrregues i comunicar-los que contra el present acord, que posa fi a la via administrativa, podrà interposar-se en el termini d'un mes recurs potestatiu de reposició davant del mateix òrgan que el va dictar, o bé, en el termini de dos mesos, recurs contenciós administratiu davant del jutjat contenciós administratiu, amb l'advertiment que aquest últim no es podrà interposar fins a la resolució expressa o la desestimació presumpta del de reposició; tot això, sense perjudici que es puga interposar qualsevol altre recurs, si és el cas, que s'estime procedent, en virtut del que es disposa en l'article 40 de la Llei 39/2015, d'1 d'octubre, del procediment administratiu comú de les administracions públiques.  
  
La Llosa de Ranes, 23 d'abril de 2021.- L'alcalde president: Evarist Aznar Teruel.